Temeljem Pravilnika o pomoćnicima u nastavi i stručnim komunikacijskim posrednicima (NN, br. 102/18) i Pravilnika o izmjenama i dopunama Pravilnika o pomoćnicima u nastavi te stručnim komunikacijskim posrednicima ( NN, br. 59/19, 22/20.), te u sklopu projekta „Zajedno do znanja 4“ koji se provodi u okviru instrumenta „Osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama, faza V“ temeljem poziva UP.03.2.1.07. Europskog socijalnog fonda u sklopu Operativnog programa Učinkoviti ljudski potencijali 2014.-2020.,

**Grad Pula - Pola** kao nositelj projekta raspisuje

**JAVNI POZIV**

za obavljanje poslova pomoćnika u nastavi i stručno komunikacijskog posrednika za učenike s teškoćama u razvoju

Radno mjesto: - **POMOĆNIK/CA U NASTAVI (PUN)**

* Mjesto rada:

Osnovna škola Centar, Danteov trg 2, 52100, Pula – **3 izvršitelja** s tjednim zaduženjem od 29 sati.

Vrsta ugovora: ugovor o radu na određeno vrijeme za nastavnu godinu 2022./2023.

* Naknada za prijevoz: isplaćuje se u potpunosti

**UVJETI:**

* Završeno najmanje četverogodišnje srednjoškolsko razdoblje

Odabir kandidata će se provesti sukladno Uputama za prijavitelje poziva broj UP.03.2.1.07. Svi izabrani kandidati obvezni su savladati program edukacije pomoćnika prije početka rada. Kandidati koji su već završili taj program trebaju dostaviti potvrdu kojom to dokazuju, te nisu obavezni pohađati edukaciju. Edukaciju će organizirati Grad Pula - Pola u okviru provedbe projekta Zajedno do znanja 4.

**OPIS POSLOVA:**

Osnovna je zadaća pomoćnika u nastavi pružati neposrednu potporu učeniku s teškoćama u razvoju tijekom odgojno-obrazovnog procesa u zadacima koji zahtijevaju komunikacijsku, senzornu i motoričku aktivnost učenika, u kretanju, potporu u svakidašnjim nastavnim, izvannastavnim i izvanučioničkim aktivnostima. Poslovi pomoćnika u nastavi su:

* pomoć u komunikaciji i socijalnoj uključenosti
* pomoć u kretanju
* pomoć pri uzimanju hrane i pića
* pomoć u obavljanju higijenskih potreba
* pomoć u obavljanju školskih aktivnosti i zadataka
* suradnja s učiteljima/nastavnicima te vršnjacima učenika u razredu
* poslovi specifični za funkcioniranje pojedinih učenika ili skupine učenika.

S kandidatom/kandidatkinjom izabranom za pomoćnika u nastavi za učenike s teškoćama u razvoju sklopit će se pisani ugovor o radu u trajanju do 21. lipnja 2023. godine kojima će se definirati međusobna prava i obveze.

U prijavi na poziv kandidat/kandidatkinja treba navesti osobne podatke (ime i prezime, datum i mjesto rođenja, adresu stanovanja, broj telefona i mobitela, e-mail adresa) te sve priloge.  
  
Škole će ovisno o svojim Pravilnicima o zapošljavanju kandidate koji ispunjavaju formalne uvjete pozvati na usmenu provjeru znanja.

Uz prijavu kandidat/kandidatkinja dužni su priložiti slijedeće dokumente u izvorniku ili preslici:

* dokaz o odgovarajućem stupnju obrazovanja (presliku diplome ili potvrdu o stečenoj stručnoj spremi),
* dokaz o državljanstvu,
* životopis,
* uvjerenje o nekažnjavanju ne starije od 30 dana,
* potvrdu ili certifikat o završenom programu edukacije za poslove pomoćnika u nastavi u minimalnom trajanju od 20 sati

Za posao pomoćnika u nastavi mogu se natjecati i kandidati/kandidatkinje koji nemaju završen program edukacije za poslove pomoćnika u nastavi u minimalnom trajanju od 20 sati uz uvjet da isti završe prije početka rada.

Preslike traženih priloga ne moraju biti ovjerene, a polaznici su prije sklapanja pisanog ugovora dužni dostaviti na uvid originalne dokumente.

Kandidat/kinja koji/a ostvaruje pravo prednosti pri zapošljavanju na temelju članka 102. stavaka 1.-3. Zakona o hrvatskim braniteljima iz Domovinskog rata i članovima njihovih obitelji (Narodne novine, br. 121/17, 98/19, 84/21.), članka 48.f Zakona o zaštiti vojnih i civilnih invalida rata (Narodne novine broj 33/92., 57/92., 77/92., 27/93., 58/93., 02/94., 76/94, 108/95, 108/96, 82/01,103/03, 148/13, 98/19.), članka 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13, 152/14, 39/18, 32/20.) **ili članka 48. stavak 1.-3. Zakona o civilnim stradalnicima iz Domovinskog rata** (Narodne novine, br. 84/21.) dužan/na je u prijavi na javni poziv pozvati se na to pravo i uz prijavu na javni poziv pored navedenih isprava odnosno priloga priložiti svu propisanu dokumentaciju prema posebnom zakonu te ima prednost u odnosu na ostale kandidate/kinje samo pod jednakim uvjetima.

Kandidat/kinja koji/a se poziva na pravo prednosti pri zapošljavanju na temelju članka 102. stavaka 1.-3. Zakona o hrvatskim braniteljima iz Domovinskog rata i članovima njihovih obitelji dužan/a je uz prijavu na javni poziv pored navedenih isprava odnosno priloga priložiti i sve potrebne dokaze iz članka 103. stavka 1. Zakona o hrvatskim braniteljima iz Domovinskog rata i članovima njihovih obitelji koji su dostupni na poveznici Ministarstva hrvatskih branitelja:

<https://branitelji.gov.hr/zaposljavanje-843/843>, a dodatne informacije o dokazima koji su potrebni za ostvarivanje prava prednosti pri zapošljavanju, potražiti na sljedećoj poveznici:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

Kandidat/kinja koji/a se poziva na pravo prednosti pri zapošljavanju na temelju članka 48. stavaka 1.-3. **Zakona o civilnim stradalnicima iz Domovinskog rata** dužan/a je uz prijavu na javni poziv pored navedenih isprava odnosno priloga priložiti i sve potrebne dokaze iz članka 49. stavka 1. **Zakona o civilnim stradalnicima iz Domovinskog rata** koji su dostupni na poveznici Ministarstva hrvatskih branitelja:

<https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Kandidat/kinja prijavom na javni poziv daje privolu za obradu osobnih podataka navedenih u svim dostavljenim prilozima odnosno ispravama za potrebe provedbe natječajnog postupka sukladno važećim propisima o zaštiti osobnih podataka.

Nepravodobne i nepotpune prijave neće biti razmatrane.

Pisane prijave s dokazima o ispunjavanju uvjeta iz Javnog poziva moraju biti **zaprimljene** najkasnije **do 20. prosinca 2022. godine do 9 sati** i dostavljaju se na adresu Osnovna škola Centar, Danteov trg 2, 52100 Pula, s naznakom „Javni poziv za obavljanje poslova pomoćnika u nastavi za učenike s teškoćama u razvoju“.

Zainteresirani za zaposlenje mogu dostaviti dokumentaciju u više škola, a u prijavi trebaju navesti škole po redoslijedu interesa.

S odabranim kandidatom sklopiti će se Ugovor o radu na određeno vrijeme nakon provedenog selekcijskog postupka.

KLASA: 112-03/22-01/04

URBROJ:2168/01-55-53-01-22-5

Pula, 12. prosinca 2022.